Ego Johannes dominus Caseoli et Acrimontis, universis presentes litteras inspecturis, salutem. Ad judiciales in posterum strepitus precavendes, repedat rea publica ut facta hominum litteris commendentur. Noverint igitur quos nosse fuerit oportunum quod nos equitate suadente clarius intuentes ad honorem Dei et Sancte Matris Ecclesie proficere si decime que de facto a laicis detinentur, ad ecclesias quoquomodo et viros ecclesiasticos revocentur. Concessimus et quitavimus viris religiosis abbati et conventui Morimundi, Cisterciencis ordinis, Lingonensis diocesis, quicquid juris habebamus vel habere poteramus in tercia parte omnium decimarum tam grossarum quam minutarum totius finagii sive territorii de Dambeloyn, quam acquisierunt a domino Gelleberto de dicta villa et heredibus suis, que tercia pars dicitur movere de feodo meo et ad me ipsum ratione feodi pertinere. Et ne super hiis decimis contra dictos abbatem et conventum posset ab aliquo moveri calumpnias, eisdem dictas decimas concedimus et confirmamus perpetue libere possidendas. In hujus autem concessionis, quitationis et confirmationis nostre testimonium, ad peticionem domini G(elleberti) et heredum ejus, litteras has nostri sigilli fecimus munimine roborari. Actum anno Domini M° CC° L° sexto, mense octobri.